ข้อบังคับองค์การบริหารส่วนตำบลนิคมพัฒนาข้อบังคับองค์การบริหารส่วนตำบลนิคมพัฒนาเรื่องการกำจัดสิ่งปฏิกูลและมูลฝอยพ.ศ. ๒๕๔๐[๑] โดยที่เป็นการสมควรตราข้อบังคับองค์การบริหารส่วนตำบลนิคมพัฒนาว่าด้วยการกำจัดสิ่งปฏิกูลและมูลฝอยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับมาตรา ๒๐และมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลนิคมพัฒนาด้วยความเห็นชอบจากสภาองค์การบริหารส่วนตำบลนิคมพัฒนาและปลัดอำเภอผู้เป็นหัวหน้าประจำกิ่งอำเภอนิคมพัฒนาจึงตราข้อบังคับขึ้นไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับองค์การบริหารส่วนตำบลนิคมพัฒนาเรื่อง การกำจัดสิ่งปฏิกูลและมูลฝอย พ.ศ. ๒๕๔๐ข้อ ๒ ข้อบังคับนี้ให้ใช้บังคับในเขตองค์การบริหารส่วนตำบลนิคมพัฒนา เมื่อพ้นกำหนด ๗ วันนับแต่วันที่ได้ประกาศโดยเปิดเผย ณ สำนักงานองค์การบริหารส่วนตำบลนิคมพัฒนาข้อ ๓ บรรดาข้อบังคับ กฎ ระเบียบคำสั่งอื่นใดที่ตราไว้แล้วในข้อบังคับนี้ หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้เจ้าพนักงานท้องถิ่น หมายความว่าประธานกรรมการบริหารองค์การบริหารส่วนตำบลนิคมพัฒนาสิ่งปฏิกูล หมายความว่า อุจจาระหรือปัสสาวะและหมายความรวมถึง สิ่งอื่นใดซึ่งเป็นสิ่งโสโครก หรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้ข้อ ๕ ห้ามผู้ใดถ่ายเท ทิ้งหรือทำให้มีสิ่งปฏิกูล หรือมูลฝอยในที่หรือทางสาธารณะ เป็นต้นว่าถนน ซอย ตรอกแม่น้ำ ลำคลอง คู สระน้ำ บ่อน้ำ เว้นแต่ในที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดตั้งไว้ให้โดยเฉพาะข้อ ๖ ห้ามผู้ใดนำสิ่งปฏิกูลไปในที่หรือทางสาธารณะเว้นแต่จะได้ใส่ภาชนะหรือที่เก็บมิดชิดไม่ให้สิ่งปฏิกูลรั่วหรือกลิ่นเหม็นรั่วออกมาข้างนอกข้อ ๗ ห้ามผู้ใด ถ่าย เท ทิ้งสิ่งปฏิกูลลงในที่รองรับมูลฝอยข้อ ๘ ผู้ครอบครองสถานที่ อาคาร หรือเคหสถานต้องจัดให้มีที่รองรับมูลฝอยในสถานที่ อาคาร หรือเคหสถานในครอบครองของตนข้อ ๙ ที่รองรับมูลฝอยต้องไม่รั่วและมีฝาปิดมิดชิดกันแมลงวันและสัตว์ได้ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นรับผิดชอบข้อ ๑๐ ผู้ครอบครองสถานที่ อาคาร หรือเคหสถานต้องรักษาบริเวณสถานที่ อาคารหรือเคหสถานในครอบครองของตนไม่ให้มีสิ่งปฏิกูลหรือมูลฝอย หรือมีการถ่ายเทหรือทิ้งสิ่งปฏิกูลหรือมูลฝอยในประการที่ขัดต่อสุขลักษณะข้อ ๑๑ ผู้ครอบครองสถานที่ อาคารหรือเคหสถานจะต้องให้เจ้าหน้าที่ของเจ้าพนักงานท้องถิ่นเก็บขนสิ่งปฏิกูลหรือมูลฝอยจากสถานที่อาคาร หรือเคหสถานซึ่งตนครอบครองไปกำจัดให้ถูกต้องด้วยสุขลักษณะโดยเสียค่าธรรมเนียมในการให้บริการในการเก็บขนสิ่งปฏิกูล หรือมูลฝอย ตามที่ได้กำหนดไว้ท้ายข้อบังคับนี้ในกรณีที่มีเหตุอันควรเจ้าพนักงานท้องถิ่นอาจมอบให้บุคคลใดดำเนินการตามวรรคหนึ่งแทนภายใต้การควบคุมดูแลของเจ้าพนักงานท้องถิ่นหรืออาจอนุญาตให้บุคคลใดเป็นผู้ดำเนินการกำจัดสิ่งปฏิกูลหรือมูลฝอยก็ได้ข้อ ๑๒ ห้ามผู้ใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นตามหลักเกณฑ์ วิธีการเงื่อนไขที่เจ้าพนักงานท้องถิ่นกำหนดโดยเสียค่าธรรมเนียมในการออกใบอนุญาตตามอัตราที่กำหนดไว้ท้ายข้อบังคับนี้ข้อ ๑๓ ห้ามผู้ซึ่งมิได้เป็นพนักงานเจ้าหน้าที่ขององค์การบริหารส่วนตำบลนิคมพัฒนาทำการถ่ายเท ขน หรือเคลื่อนสิ่งปฏิกูลในถังรับ รถขน เรือขน สถานที่เท เก็บหรือพักสิ่งปฏิกูลขององค์การบริหารส่วนตำบลนิคมพัฒนาข้อ ๑๔ ห้ามผู้ซึ่งมิได้เป็นพนักงานเจ้าหน้าที่ขององค์การบริหารส่วนตำบลนิคมพัฒนาทำการขนคุ้ยเขี่ย หรือขุดมูลฝอยในที่รองรับ รถขน เรือขน หรือสถานที่เทมูลฝอยใด ๆขององค์การบริหารส่วนตำบลนิคมพัฒนาข้อ ๑๕ ผู้ใดไม่ปฏิบัติตาม หรือฝ่าฝืนข้อบังคับนี้ต้องระวางโทษตามบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๑๖ ให้ประธานกรรมการบริหารองค์การบริหารส่วนตำบลนิคมพัฒนารักษาการให้เป็นไปตามข้อบังคับนี้และให้มีอำนาจออกระเบียบ ข้อบังคับ ประกาศคำสั่งเพื่อปฏิบัติให้เป็นไปตามข้อบังคับนี้ประกาศ ณ วันที่ ๑๕สิงหาคม พ.ศ. ๒๕๔๐ฉลวย สมชาติประธานกรรมการบริหารองค์การบริหารส่วนตำบลนิคมพัฒนา[เอกสารแนบท้าย]๑.บัญชีอัตราค่าธรรมเนียมการเก็บขนสิ่งปฏิกูลและมูลฝอย(ดูข้อมูลจากภาพกฎหมาย)วัชศักดิ์/ผู้จัดทำ๒๐ มกราคม ๒๕๕๒จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษา เล่ม ๑๒๖/ตอนที่ ๕ ง/หน้า ๑๔๔/๑๕ มกราคม ๒๕๕๒